ముసుగు - తొలిగింది - కథ - మారింది - Musugu - Tholigindi - Katha - Marindi - Telugu - Story - By Parimala Kalyan
ముసుగు తొలిగింది - కథ మారింది
https://youtu.be/FA93OeNQu8E
'Musugu Tholigindi Katha Marindi' - New Telugu Story By written by Parimala Kalyan
రచన: పరిమళ కళ్యాణ్
కాలింగ్ బెల్ మోగిన శబ్దానికి షాపింగ్ అప్పుడే అయిపోయిందా అనుకుంటూ తలుపు తెరిచాడు.
తలుపు తీయగానే ఎదురుగా కనపడిన ఆమెను చూసి ఆశ్చర్యపోయాడు, కంగారుపడ్డాడు హరీష్.
"అసలెందుకు వచ్చింది ఇదీ..? పెళ్ళికి ముందు రూపతో తిరిగిన విషయం, కట్నం డబ్బుల కోసం లతని పెళ్ళి చేసుకున్న విషయం అవన్నీ దీనికి తెలుసు. ఇప్పుడు నా గురించి మా ఆవిడకి చెప్తే, ఇక అంతే సంగతులు. అసలే కట్నం ఎక్కువ ఇచ్చానని దెప్పుతూ ఉండటమే కాదు, ఇంటి పనంతా నాతో చేయిస్తోంది లత. ఇక ఇప్పుడు ఈ మాధురి వల్ల రూప సంగతి తెలిస్తే ఇంకేం పనులు చేయిస్తుందో ఏమిటో?" అని భయపడ్డాడు. కాస్త తమాయించుకుని, ఇంట్లో భార్య లేదన్న విషయం గుర్తుచేసుకుని గట్టిగా ఊపిరి తీసుకున్నాడు.
గబగబా మాధురిని లోపలకి లాక్కొచ్చి పడేసి, కాస్త మెల్లిగా "నువ్వా? ఎందుకొచ్చావ్ మళ్ళీ.. రూపకి నాకూ మన మధ్య ఎలాంటి సంబంధం లేదని ఆరోజే చెప్పాను కదా? నా భార్యకి నా విషయం చెప్పాలని ట్రై చేసావో బాగోదు చెప్తున్నా. దయచేసి ఇక్కడ నుంచీ వెళ్ళిపో!" అంటూ కాళ్ళు పట్టుకున్నంత పని చేసాడు హరీష్.
ఈలోగా లత షాపింగ్ నుంచీ రావటం చూసి, ముచ్చెమటలు
పూసాయి హరీష్ కి.
లోపలకి వస్తూనే, "ఎవరీవిడ, ఇక్కడెందుకుంది? మీరు పిలిచారా?" అంటూ ఎంక్వయిరీ మొదలు పెట్టింది.
"అదీ.. అదీ.." అంటూ నీళ్లు నములుతూ సమాధానం ఏమని చెప్పాలో తెలీక తటపటాయిస్తున్నాడు హరీష్.
అంతలో మాధురి కల్పించుకుని, "చాల్లేవే, ఇప్పటికే కంగారు పడిపోతున్నాడు. ఇంకా నాన్చితే గుండాగిపోయేలా ఉంది. ఇక చెప్పేయ్ " అంది లత వంక చూస్తూ.
"హహ.. మనం చెప్పే విషయం వింటే కూడా అదే పరిస్థితి వచ్చేలా ఉంది " నవ్వుతూ అంది లత.
ఏం జరిగిందో తేలిక, అసలు వాళ్ళేం మాట్లాడుకుంటున్నారో అర్థం కాకా పిచ్చెక్కేలా ఉంది హరీష్ కి.
అలా జుట్టు పీక్కుంటూ ఉంటే, లత జరిగింది చెప్పటం మొదలుపెట్టింది.
"మాధురి ఎవరో కాదు, నా బెస్ట్ ఫ్రెండ్. నీ వేషాలన్నీ నాకు పెళ్ళికి ముందే తెలుసు. రూపకి ఇంట్లో పెళ్ళి సంబంధాలు చూస్తున్నారని తెలియగానే, మీ ప్రేమ విషయం ఇంట్లో చెప్పాలనుకుంది. కానీ అంతలో వాళ్ళ నాన్నకి హార్ట్ ఎటాక్ రావటం వలన చెప్పలేక పోయింది. ఆ తర్వాత రూపకి వేరే సంబంధం కూడా కుదిరి, పెళ్ళై పోయింది. ఆ తర్వాత మన పెళ్ళి చూపులు జరిగాయి. నాతో పాటు మా నాన్న ఇచ్చే కట్నం కూడా నచ్చి ఈ పెళ్ళికి సిద్ధపడినట్టు అర్థమైంది.
పెళ్ళికి ముందు మాధురిని కలిసాక ఈ విషయాలన్నీ నాకు తెలిసాయి. కట్నం కోసం నన్ను చేసుకోబోతున్నావని తెలిసి బాధ పడింది. కాకపోతే నీతో జాగ్రత్తగా ఉండమని చెప్పింది.
నేను కాకపోతే మరో అమ్మాయి కట్నం ఎక్కువ ఇస్తానంటే ఆ అమ్మాయినే చేసుకోవటానికి సిద్ధపడతావు కదా నువ్వు. అందుకే కట్నం ఎంతైనా ఇచ్చి నీతో పెళ్ళి చేయమని మా నాన్నకు నేనే చెప్పాను. దాంతో మీ వాళ్ళు అడిగిన దాని కన్నా ఎక్కువే ఇచ్చాడు మా నాన్న.
నీ ఆటలు కట్టించాలనే నేనూ ఇన్నాళ్ళు నీతో ఆడుకుంది, నీతో ఆ పనీ ఈ పనీ చేయించింది. ఇకనైనా బుద్ధి వచ్చిందా? అమ్మాయిలంటే అంత అలుసుగా ఉందా నీ లాంటి మగాళ్ళకి? ఇంకోసారి ఎవరైనా ఇలాంటి వేషాలేస్తే ఊరుకునేది లేదు!" అంటూ అసలు విషయం చెప్పి, పనిలో పనిగా చిన్న క్లాసు కూడా తీసుకుంది.
జరిగింది గ్రహించిన హరీష్, తల దించుకుని, "అర్థం అయ్యింది. ఇన్నాళ్ళు నువ్వు నాతో చేయించిన పనంతా నేను చేసిన తప్పుకి ప్రాయశ్చిత్తమే. ఇంకెప్పుడూ ఆడవాళ్ళ గురించీ కల్లో కూడా తప్పుగా ఆలోచించను." అంటూ మాధురి వైపు తిరిగి, "సారీ మాధురీ" అన్నాడు.
"పోనీలెండి ఇప్పటికైనా మారిపోయారు సంతోషం. ఈ సంతోష సమయంలో పార్టీ చేసుకోవాల్సిందే. పదండి " అంటూ బయటకి నడిపించింది హరీష్ ని లత.
మొదట గిల్టీ గా అనిపించినా, చేసేదేం లేక ఇకపై బుద్దిగా ఉండాలని నిశ్చయించుకుని, ఇద్దరికీ మంచి ట్రీట్ ఇప్పించాడు హరీష్. లత పిలుపు 'నువ్వు' నుంచీ 'మీరు' కి మారినందుకు సంతోషపడ్డాడు.
మర్నాడు ఫోన్లో "భలే దారిలో పెట్టావు లే హరీష్ ని. నీకు ఆ యోగేష్ కన్నా ఇతనే కరెక్ట్. వాడిని వదిలించుని, పెళ్ళి చేసుకుని మంచి పని చేసావు లతా. అయ్యిందేదో అయిపోయింది. ఇకపై మీ సంసారం సుఖంగా సాగాలని కోరుకుంటున్నాను!" అంది మాధురి.
"అలాగే మాధురీ, సరైన సమయంలో నాకు మంచి సలహా ఇచ్చావు. థాంక్యూ!"
"ఫ్రెండ్స్ మధ్యలో, థాంక్స్ సారీ లు ఉండకూడదు సరేనా! ఈసారి తప్పకుండా మీ ఇద్దరూ మా ఇంటికి రావాలి. సరే ఉంటా మరి." అంటూ ఫోన్ పెట్టేసింది మాధురి.
musugu - toligindi - katha - maarindi - Musugu - Tholigindi - Katha - Marindi - Telugu - Story - By Parimala Kalyan
musugu toligindi - katha maarindi
https://youtu.be/FA93OeNQu8E
'Musugu Tholigindi Katha Marindi' - New Telugu Story By written by Parimala Kalyan
rachana: parimala kalyan
calling bel mogina sabdaaniki shopping appude ayipoinda anukuntu talupu terichaadu.
talupu teeyagaane edurugaa kanapadina aamenu chusi aascharyapoyaadu, kangarupaddadu harish.
"asalenduku vachindi idhee..? pelliki mundu roopatho tirigina vishayam, katnam dabbula kosam lathani pelli chesukunna vishayam avannee deeniki telusu. ippudu naa gurinchi maa aavidaki chepte, ika anthe sangatulu. asale katnam ekkuva ichchaanani depputuu undatame kaadu, inti pananta naatho cheyistondi latha. ika ippudu ee madhuri valla roopa sangati teliste inkem panulu cheyistundo emito?" ani bhayapaddadu. kaasta tamaayinchukuni, intlo bharya ledanna vishayam gurtuchesukuni gattigaa oopiri teesukunnadu.
gabagaba maadhurini lopalaki lakkochi padesi, kaasta melliga "nuvwa? endukochav mallee.. roopaki naakuu mana madhya elanti sambandham ledani aroje cheppaanu kada? naa bharyaki naa vishayam cheppaalani trai chesavo bagodu cheptunna. dayachesi ikkada nunchi vellipo!" antuu kaallu pattukunnanta pani chesadu harish.
eelogaa latha shopping nunchi ravatam chusi, muchematalu
puusaayi harish ki.
lopalaki vastune, "evareevida, ikkadendukundi? meeru pilichara?" antuu enkvairy modalu pettindi.
"adhee.. adhee.." antuu neellu namulutuu samadhanam emani cheppalo teleeka tatapataayistunnaadu harish.
antalo madhuri kalpinchukuni, "challeve, ippatike kangaaru padipotunnadu. inka naanchithe gundagipoyela undi. ika cheppey " andi latha vanka chustuu.
"haha.. manam cheppe vishayam vinte kuudaa adhe paristhiti vachela undi " navvutuu andi latha.
yem jarigindo telika, asalu vallem matladukuntunnaro artham kaka pichekkela undi harish ki.
alaa juttu peekkuntu unte, latha jarigindi cheppatam modalupettindi.
"madhuri evaro kaadu, naa best frend. nee veshalanni naaku pelliki munde telusu. roopaki intlo pelli sambandhaalu chustunnarani teliyagaane, mee prema vishayam intlo cheppalanukundi. cony antalo vaalla naannaki hart etac ravatam valana cheppaleka poyindi. aa tarvaata roopaki vere sambandham kuudaa kudiri, pellai poyindi. aa tarvaata mana pelli chuupulu jarigai. naatho paatu maa naanna iche katnam kuudaa nachi ee pelliki siddhapadinattu ardhamaindi.
pelliki mundu maadhurini kalisaka ee vishayaalannii naaku telisai. katnam kosam nannu chesukobotunnavani telisi baadha padindi. kakapothe neetho jaagrattagaa undamani cheppindi.
nenu kakapothe maro ammai katnam ekkuva istanante aa ammayine chesukovataniki siddhapadataavu kada nuvvu. anduke katnam entainaa ichi neetho pelli cheyamani maa naannaku nene cheppaanu. daamto mee vaallu adigina daani kanna ekkuve ichadu maa naanna.
nee aatalu kattinchaalane nenuu innaallu neetho aadukundi, neetho aa panee ee panee cheyinchindi. ikanaina buddhi vachinda? ammayilante anta alusugaa undaa nee lanti magaallaki? inkosari evaraina ilanti veshalesthe oorukunedi ledu!" antuu asalu vishayam cheppi, panilo panigaa chinna klaasu kuudaa teesukundi.
jarigindi grahinchina harish, tala dinchukuni, "artham ayyindi. innaallu nuvvu naatho cheyinchina pananta nenu chesina tappuki praayaschittame. inkeppuduu aadavaalla gurinchi kallo kuudaa tappugaa aalochinchanu." antuu madhuri vaipu tirigi, "saarii madhuri" annadu.
"ponilendi ippatikaina maaripoyaaru santosham. ee santosha samayamlo party chesukovalsinde. padandi " antuu bayataki nadipinchindi harish ni latha.
modata gilty gaa anipinchinaa, chesedem leka ikapai buddigaa undaalani nischayinchukuni, iddarikee manchi treate ippinchaadu harish. latha pilupu 'nuvvu' nunchi 'meeru' ki maarinanduku santoshapaddaadu.
marnadu fonlo "bhale daarilo pettavu lee harish ni. neeku aa yogesh kanna itane correct. vaadini vadilinchuni, pelli chesukuni manchi pani chesavu lataa. ayyindedo ayipoyindi. ikapai mee samsaaram sukhamgaa saagaalani korukuntunnanu!" andi madhuri.
"alaage madhuri, saraina samayamlo naaku manchi salaha ichavu. thankyu!"
"frends madhyalo, thanks saarii lu undakudadu sarena! eesaari tappakunda mee iddaruu maa intiki ravali. sare untaa mari." antuu fon pettesindi madhuri.